**Ministru kabineta noteikumu projekta „Grozījumi Ministru kabineta 2016. gada 15. marta noteikumos Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Grozījumi Ministru kabineta 2016. gada 15. marta noteikumos Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” (turpmāk - noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. un 14. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 15. marta noteikumiem Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” (turpmāk – MK noteikumi Nr. 160) energoefektivitātes paaugstināšanas pasākumu īstenošanai aizdevumu dzīvokļu īpašniekiem var piešķirt A/S “Attīstības finanšu institūcija Altum” (turpmāk – sabiedrība “Altum”) un privātā sektora finansētāji.Ministru kabinetam (turpmāk – MK) apstiprinot MK noteikumus Nr. 160 ar 2016. gada 15. marta Ministru kabineta protokola Nr. 13 37. § 4. un 5. punktu tika noteikts, ka:“4. Ņemot vērā ESKO potenciālu, Ekonomikas ministrijai turpināt vērtēt ESKO iesaistes iespējas un izstrādāt jaunu Ministru kabineta noteikumu projektu vai grozījumus šajos noteikumos, ja nepieciešams, precizēt esošo valsts atbalsta notifikāciju vai iesniegt jaunu valsts atbalsta notifikāciju Eiropas Komisijā, lai nodrošinātu Eiropas Savienības iekšējā tirgus nosacījumu ievērošanu.5. Ņemot vērā pašvaldību potenciālu piesaistīt finansējumu, Ekonomikas ministrijai turpināt vērtēt pašvaldību uzņēmumu iesaistes iespējas un izstrādāt grozījumus šajos noteikumos, ja nepieciešams, precizēt esošo valsts atbalsta notifikāciju vai iesniegt jaunu valsts atbalsta notifikāciju Eiropas Komisijā, lai nodrošinātu Eiropas Savienības iekšējā tirgus nosacījumu ievērošanu.”.Ņemot vērā šo MK noteikto uzdevumu, kā arī energoefektivitātes pakalpojumu sniedzēju (turpmāk – ESKO) un pārvaldnieku izrādīto interesi iesaistīties 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk- Pasākums) īstenošanā, Ekonomikas ministrija (turpmāk – EM) ir izstrādājusi noteikumu projektu. Noteikumu projektā papildus iekļauti arī ierosinājumi nepieciešamajām izmaiņām MK noteikumos Nr. 160, lai uzlabotu un atvieglotu Pasākuma īstenošanu.Noteikumu projekts paredz šādas izmaiņas MK noteikumos Nr. 160:1. ***ESKO iesaistīšanos Pasākuma ietvaros atbalstīto energoefektivitātes paaugstināšanas pasākumu īstenošanā.***

Noteikumu projekts paredz, ka dzīvokļu īpašnieki pirms vēršanās sabiedrībā “Altum” vienlaicīgi ar lēmumu par dzīvokļu īpašnieku pilnvaroto personu, var lemt, arī, ka energoefektivitātes paaugstināšanas pasākumu īstenošanu veic energoefektivitātes pakalpojuma sniedzējs. Šajā gadījumā dzīvokļu īpašniekiem nav nepieciešams saņemt cita finansētāja aizdevumu vai apliecinājumu, ka dzīvokļu īpašnieki var pieteikties aizdevuma saņemšanai sabiedrībā “Altum”. ESKO Pasākuma ietvaros nevar būt dzīvokļu īpašnieku pilnvarotā persona un energoefektivitātes paaugstināšanas pasākumu vadītājs, jo ESKO veic saimniecisko darbību, sniedzot pakalpojumu dzīvokļu īpašniekiem. Savukārt MK noteikumu Nr.160 4.punkts paredz, ka “Pasākuma mērķa grupa un gala labuma guvēji ir dzīvokļu īpašnieki” (Pilnvarotā persona Pasākuma ietvaros saimniecisko darbību neveic). Noteikumu projektā ir noteikts, ka dokumentus, kas nepieciešami atbalsta saņemšanai sabiedrībā “Altum” iesniedz dzīvokļu īpašnieku pilnvarotā persona, nodrošinot energoefektivitātes pasākumu vadīšanu. Papildu, ja energoefektivitātes paaugstināšanas pasākumu īstenošanu nodrošina ESKO, atbalstu Pasākuma ietvaros dzīvokļu īpašnieki varēs saņemt tikai granta veidā. Noteikumu projekts paredz MK noteikumu Nr. 160 papildināšanu ar nodaļu, kas nosaka ESKO darbības principus Pasākuma ietvaros. Šajā nodaļā iekļauti nosacījumi saskaņā ar Energoefektivitātes likuma 14. pantu, kā arī papildu nosacījumi, lai nodrošinātu skaidru ESKO iesaistīšanos Pasākuma īstenošanā. Noteikumu projekts paredz, ka ESKO jāveic piegādātāju atlasi saskaņā ar sabiedrības “Altum” norādījumiem un sabiedrībai “Altum” jāpārliecinās par attiecīgo izmaksu atbilstību vidējām tirgus cenām. Pasākuma ietvaros paredzēts, ka grantu sabiedrība “Altum” izmaksā pēc tam, kad tā ir pārliecinājusies par ESKO veiktā ieguldījuma apjomu un veikto darbu kvalitāti. Granta izmaksa tiek veikta apmaksājot pilnvarotajai personai iesniegtos piegādātāju rēķinus. Tādējādi tiek nodrošināts, ka ESKO nesaņem valsts atbalstu Pasākuma ietvaros. 1. ***Daudzdzīvokļu dzīvojamo māju pārvaldnieku*** ***iesaistīšanos Pasākuma ietvaros atbalstīto energoefektivitātes paaugstināšanas pasākumu īstenošanā.***

Ņemot vērā, ka ir pārvaldnieki, kuri ir gatavi piesaistīt finansējumu vai to pašu rīcībā ir finanšu resursi energoefektivitātes paaugstināšanas pasākumu īstenošanas finansēšanai, Noteikumu projekts paredz, ka dzīvokļu īpašnieki un daudzdzīvokļu dzīvojamo māju pārvaldnieki (privāto tiesību juridiskās personas) (turpmāk - pārvaldnieks) var vienoties par līdzekļu nodrošināšanu dzīvokļu īpašniekiem energoefektivitātes paaugstināšanas pasākumu īstenošanai. Pārvaldniekiem tiks sniegta iespēja, piemēram, ar vienu aizdevumu piesaistīt finansējumu vairāku dzīvojamo ēku energoefektivitātes paaugstināšanai, būtiski samazinot piesaistīto finanšu resursu un energoefektivitātes paaugstināšanas paaugstināšanas pasākumu īstenošanas izmaksas.Gadījumā, ja energoefektivitātes paaugstināšanas pasākumu īstenošanai līdzekļus nodrošina pārvaldnieks, ir jāievēro šādi nosacījumi:* pārvaldnieks var būt arī dzīvokļu īpašnieku pilnvarotā persona;
* atbalstu Pasākuma ietvaros dzīvokļu īpašnieki var saņemt tikai granta veidā;
* pārvaldniekam ir jābūt konkrētās dzīvojamās mājas pārvaldītajam - saskaņā ar pašvaldības uzdevumu kā nepārņemtās dzīvojamās mājas pārvaldītājam vai pamatojoties uz ar dzīvokļu īpašniekiem noslēgto pārvaldīšanas līgumu;
* pārvaldnieks energoefektivitātes paaugstināšanas pasākumu finansēšanai var izmantot tās piesaistīto finansējumu, piemēram, aizņēmumu kredītiestādē, un paša pārvaldnieka rīcībā esošos līdzekļus (piemēram, saņemto atlīdzību par īpašumu pārvaldīšanu). Eiropas Savienības līdzekļus vai valsts, vai pašvaldību budžeta līdzekļus nedrīkst izmantot energoefektivitātes paaugstināšanas pasākumu finansēšanā. Energoefektivitātes paaugstināšanas pasākumu finansēšanai var tikt piesaistīts pašvaldības galvojums aizņēmuma saņemšanai kredītiestādē, ja pārvaldnieks nodrošina, ka visu labumu gūst dzīvokļa īpašnieks;
* dzīvokļu īpašniekiem pārvaldnieka ieguldītie līdzekļi ir jāatmaksā pilnā apmērā, ņemot vērā energoefektivitātes paaugstināšanas pasākuma izmaksas un pārvaldnieka piesaistīto finanšu resursu izmaksas (t.sk. aizdevuma procenta maksājumus);
* pārvaldnieka līdzekļus energoefektivitātes paaugstināšanas pasākumu īstenošanai nodrošina saskaņā ar Dzīvojamo māju pārvaldīšanas likuma 6.panta trešo daļu kā citas pārvaldīšanas darbības un dzīvokļu īpašnieku lēmumu. Saskaņā ar Dzīvojamo māju pārvaldīšanas likuma 10.panta trešo un ceturto daļu par minētajām darbībām pārvaldnieks saņem atlīdzību;
* pārvaldnieks nodrošina, ka tas ar energoefektivitātes paaugstināšanas pasākumu īstenošanas finansēšanu negūst peļņu;
* pārvaldniekam kā finanšu starpniekam jānodrošina finanšu resursu nošķiršana grāmatvedībā;
* pašvaldības kapitālsabiedrības ievēro attiecīgu jomu regulējošus normatīvos aktus, tajā skaitā arī Publiskas personas finanšu līdzekļu un mantas izšķērdēšanas novēršanas likumu, kas nosaka, ka publiskas personas rīcībai ar mantu jābūt lietderīgai.

Pēc ekspertu vērtējuma izmaksu efektīvā veidā var renovēt 60-70% no Latvijas ēku sektora, dzīvojamo ēku sektorā tie būtu ap 25 tūkstoši daudzdzīvokļu māju, kuru kopplatība ir 38 miljoni kvadrātmetru, kam nepieciešami aptuveni 5,7 miljardi *euro*. Kopējais sabiedrības “Altum” aizdevuma instrumenta finansējums, ar kuru plānots izsniegt aizdevumus vismaz 115 daudzdzīvokļu dzīvojamām mājām, ir 33 495 000 *euro* (Finanšu instrumenta publiskais finansējums aizdevumu sniegšanai 10 048 500 *euro*; sabiedrības “Altum” pašas vai aizņemto līdzekļu finansējums 23 446 500 *euro*). Ņemot vērā ievērojamo finanšu resursu iztrūkumu daudzdzīvokļu dzīvojamo māju energoefektivitātes paaugstināšanai, papildu finansētāju iesaiste nespēj risināt esošo tirgus nepilnību, tāpēc sabiedrībai “Altum” joprojām ir nepieciešams nodrošināt aizdevumus daudzdzīvokļu dzīvojamo māju energoefektivitātes paaugstināšanai.1. ***Svītrot noteikto 25% ierobežojumu nedzīvojamo telpu grupu platībām.***

Skaidrojam, ka MK noteikumos Nr. 160 noteiktais 25% ierobežojums nedzīvojamo telpu grupu platībām tika noteikts ar mērķi Eiropas Komisijai pamatot, ka atbalsts Pasākuma ietvaros nav uzskatāms par komercdarbības atbalstu. Vēsturiski arī 2007. – 2013.gada plānošanas periodā 25% ierobežojums bija ierobežot tieši komercdarbības veikšanai iznomāto telpu atbalstīšanu. Ņemot vērā, ka EM notifikāciju ir atsaukusi, tās ieskatā 25% ierobežojums nedzīvojamām platībām nav nepieciešams, jo tas no atbalstāmo ēku loka izslēdz ievērojamu dzīvojamo ēku skaitu. Papildus šāds ierobežojums arī ir pretrunā ar Ministru kabineta 2009.gada 22.decembra noteikumos Nr.1620 “Noteikumi par būvju klasifikāciju” ietverto dzīvojamās mājas definīciju - dzīvojamās mājas ir ēkas, no kuru platības vismaz puse tiek izmantota dzīvošanai.1. ***Noteikt, ka valsts un pašvaldības īpašumā esošo nedzīvojamo platību izmantošana un iznomāšana nav uzskatāma par saimniecisko darbību.***

Noteikumu projekts paredz, ka komercdarbības atbalsta nosacījumus var neattiecināt uz nedzīvojamām telpu grupām, kas ir valsts vai pašvaldības īpašumā un netiek izmantotas saimnieciskajai darbībai vai tās nodotas bezatlīdzības lietošanā sabiedriskā labuma organizācijām. Par saimniecisko darbību netiek uzskatīta darbība, ja valsts vai pašvaldības iestādes sniedz maksas pakalpojumus savas kompetences ietvaros. Minētajiem pakalpojumiem jābūt saistītiem ar valsts pārvaldes funkciju nodrošināšanu un par tādiem ir uzskatāmi, piemēram, maksas saņemšana par izziņu vai kopiju izsniegšanu u.tml.1. ***Noteikt, ka de minimis veidlapa sabiedŗībā “Altum” tiek iesniegta reizē ar granta pieteikumu un, ka sabiedrība “Altum” lēmumu par atbalsta piešķiršanu pieņem pēc cita finansētāja lēmuma par noteiktajiem finansējuma izmaksāšanas nosacījumiem un dzīvokļa īpašnieku lēmuma par cita finansētāja finansēšanas nosacījumu apstiprināšanas.***

Sabiedrība “Altum” granta pieteikumu izvērtējumu veic pēc informācijas saņemšanas no cita finansētāja vai energoefektivitātes pakalpojuma sniedzēja par plānotajiem finansēšanas nosacījumiem. Pēc sabiedrības “Altum” izvērtējuma cits finansētājs vai energoefektivitātes pakalpojuma sniedzējs pieņem lēmumu par energoefektivitātes uzlabošanas pasākumu finansēšanu un dzīvokļu īpašnieki par cita finansētāja finansēšanas nosacījumu apstiprināšanu. Sabiedrība “Altum” lēmumu par granta piešķiršanu pieņem pēc attiecīgās informācijas saņemšanas.Ja sabiedrība “Altum” *de mimis* veidlapas no dzīvokļu īpašniekiem saņem kopā ar granta pieteikumu, tiek mazināts administratīvais slogs. Dzīvokļu īpašnieku apliecinājumi un *de minimis* veidlapas jālūdz gatavot vienu reizi un vairākkārt nav jāseko līdzi izmaiņām dzīvokļu īpašnieku sarakstā. Saskaņā ar noteikumu projektu sabiedrība “Altum” izvērtē šo informāciju vienu reizi, proti, uz granta piešķiršanas brīdi.1. ***Papildināt MK noteikumus Nr.160 ar dzīvokļu īpašnieku kopsapulces protokolā iekļaujamiem jautājumiem.***

Lai nodrošinātu skaidru sabiedrības “Altum” prasību noteikšanu, MK noteikumos Nr.160, nepieciešams iekļaut normu, kas nosaka, ka pirms sabiedrības “Altum” lēmuma par granta piešķiršanu dzīvokļu īpašnieki pieņem lēmumu arī par cita finansētāja finansēšanas nosacījumiem:Aizdevuma gadījumā – aizdevuma summu, aizdevuma atmaksas termiņu, procenta likmes apmēru, aizdevuma atmaksai novirzāmo ikmēneša maksājuma apmēru; u.c. ESKO finansējuma gadījumā – plānoto līguma ar ESKO termiņu, dzīvokļu īpašnieku maksājumu apmēru par ESKO pakalpojumu.Noteikumu projekts neparedz papildu prasību izvirzīšanu, jo sabiedrības “Altum” noteiktās prasības un dzīvokļu īpašnieku kopsapulču protokolu paraugi ir bijuši pieejami sabiedrības “Altum” tīmekļa vietnē - <https://www.altum.lv/lv/pakalpojumi/energoefektivitate/daudzdzivoklu-maju-energoefektivitate-pamatinformacija/dzivoklu-ipasnieku-lemumi/>.1. ***Noteikt, ka EM, izstrādājot jaunas atbalsta programmas vai veicot grozījumus esošajās atbalsta programmās, ir jāievēro Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (Eiropas Savienības Oficiālais Vēstnesis, 2013. gada 20. decembris, Nr. L347/320) (turpmāk - Komisijas regula Nr. 1303/2013) 44. panta nosacījumi.***

Ņemot vērā Revīzijas iestādes ieteikumu par atmaksu izlietojuma nosacījumiem, EM ierosina MK noteikumus Nr. 160 papildināt ar nosacījumu, ka EM pienākums ir nodrošināt regulas Nr.1303/2013 44. panta ieviešanu, izstrādājot jaunas atbalsta programmas vai veicot grozījumus esošajās atbalsta programmās.1. ***Noteikt, ka gadījumos, ja sabiedrībai “Altum” neatbilstoši veiktie izdevumi ir radušies no sabiedrības “Altum” neatkarīgu apstākļu dēļ un ir veiktas pietiekamas, saprātīgas un samērīgas darbības grantu atgūšanai, par neatbilstoši veikto izdevumu kompensēšanu sabiedrībai „Altum” vai neatbilstoši veikto izdevumu atgūšanu lemj MK.***

01.11.2016. MK noteikumu Nr. 160 grozījumu anotācijā (protokols Nr.58, 47.§) (http://tap.mk.gov.lv/lv/mk/tap/?pid=40401875&mode=mk&date=2016-11-01) noteikts, ka ieviešot Pasākumu, sabiedrība “Altum” izsniegs grantus un veiks ar granta administrēšanu saistītās funkcijas. Sabiedrība Altum ir akciju sabiedrība, kuras darbības joma ir ieviest finanšu instrumentus – aizdevumus, garantijas, riska kapitālu. Sabiedrībai “Altum” nodotas Pasākuma granta administrēšanas funkcijas, lai Pasākumu ieviestu efektīvāk un dzīvokļu īpašnieki ātrāk, ērtāk un efektīvāk varētu saņemt atbalstu.Saskaņā ar Ministru kabineta 08.09.2016. noteikumu Nr.517 “Kārtība, kādā ziņo par konstatētajām neatbilstībām un atgūst neatbilstoši veiktos izdevumus Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā“ (turpmāk - MK noteikumi Nr.517) 20.1.apakšpunktu sabiedrība “Altum” uzņemas atbildību arī par neatbilstoši izmantotiem grantiem, kad sabiedrība “Altum” nav varējusi pienācīgi ietekmēt granta izmantošanas nosacījumus. Piemēram, energoefektivitātes paaugstināšanas pasākumu īstenošanā būvkomersants lauzis līgumu ar pilnvaroto personu, netiek veikts jauns iepirkums un netiek pabeigti būvdarbi, nekvalitatīvi veikti būvdarbi, netiek novērsti trūkumi, pilnvarotās personas prettiesiskas darbības. Šādos gadījumos sabiedrība “Altum” vērsīsies pret dzīvokļu īpašnieku pilnvarotajām personām vai dzīvokļu īpašniekiem, lai no tiem atgūtu neatbilstoši izsniegtos grantus vai neatmaksātos aizdevumus. Iespējamas arī situācijas, kad sabiedrība “Altum” nevarēs atgūt visu sniegto atbalstu. Šāda situācija var rasties, piemēram, šādos gadījumos:* piedziņas vēršana pret dzīvokļu īpašniekiem (gala labuma saņēmējiem), izvērtējot katru dzīvokļa īpašnieku atsevišķi, nav rentabla;
* sabiedrībai “Altum” ir prasījuma tiesības pret dzīvokļa īpašnieku, kurš miris un uz viņa mantojuma masu mantojuma tiesībās nav pieteicies un apstiprināts neviens mantinieks, un valsts īpašumā nav nonākusi aizņēmēja manta, uz kuru būtu iespējams vērst piedziņu.

Arī šādos gadījumos (saskaņā ar MK noteikumu Nr.517 20.1.apakšpunktu) Sadarbības iestāde ieturēs neatbilstoši veiktos izdevumus no sabiedrības “Altum” projekta maksājuma pieprasījuma un attiecīgi sabiedrībai “Altum” radīsies zaudējumi.Ieviešot pasākuma granta instrumentu, sabiedrība “Altum” veic deleģētās funkcijas un darbojas līdzīgi kā Latvijas Investīciju un attīstības aģentūra (turpmāk - LIAA) pasākumos “Biznesa inkubatori” un “Starptautiskās konkurētspējas veicināšana” vai Valsts izglītības un attīstības aģentūra (turpmāk – VIAA) Izglītības un zinātnes ministrijas 2014.-2020.gada plānošanas perioda administrētajās ES fondu programmās. Atšķirībā no sabiedrības “Altum” LIAA un VIAA ir valsts budžeta iestādes, kurām Sadarbības iestādes neattiecinātās izmaksas var kompensēt no valsts budžeta. Arī sabiedrības “Altum” gadījumā ir jāparedz neattiecināto izmaksu kompensācijas iespēja, jo citu ieņēmumu avotu to segšanai sabiedrībai “Altum” nav.MK noteikumu Nr.517 25.2.apakšpunkts nosaka, kad Finanšu ministrija informē Ministru kabinetu par neatbilstoši veiktajiem izdevumiem un Ministru kabinets lemj par izdevumu segšanu no valsts budžeta līdzekļiem. Līdzīgu kārtību nepieciešams noteikt arī Pasākuma ietvaros, nodrošinot, ka sabiedrība “Altum” Pasākuma ietvaros neuzņemas atbildību par neatbilstoši izmantotiem grantiem, ja sabiedrība “Altum” nav varējusi pienācīgi ietekmēt granta izmantošanas nosacījumus un nav iespējama vai nav samērīga finansējuma atgūšana. Šajā gadījumā informācijas sniegšanu Ministru kabinetam nodrošinās Ekonomikas ministrija.Lai minēto nodrošinātu, MK noteikumi Nr. 160 papildināti ar sabiedrības “Altum” un Atbildīgās iestādes pienākumiem:- sabiedrība “Altum” izstrādās kārtību par dzīvokļu īpašnieku un dzīvokļu īpašnieku pilnvaroto personu neatbilstoši veikto izdevumu (turpmāk – neatbilstoši veikti izdevumi) atgūšanu un šo kārtību saskaņos ar Atbildīgo iestādi un Vadošo iestādi. Izstrādājot kārtību, sabiedrība “Altum” ņems vērā Sadarbības iestādes izstrādāto neatbilstību vadības kārtību;- kārtībā sabiedrība “Altum” noteiks neatbilstoši veikto izdevumu atgūšanas procesu, kā arī nosacījumus, kad neatbilstoši veikto izdevumu atgūšana nav iespējama vai izdevumu atgūšanas izmaksas nav ekonomiski pamatotas, kā arī Atbildīgās iestādes informēšanas kārtību par neatbilstošiem izdevumiem;- sabiedrība “Altum” reizi pusgadā, attiecīgi līdz 1.februārim un 1.augustam informēs Ekonomikas ministriju par minētajiem gadījumiem, lai Ekonomikas ministrija informētu Ministru kabinetu un Ministru kabinets lemtu par neatbilstoši veikto izdevumu, kas radušies no sabiedrības “Altum” neatkarīgu apstākļu dēļ un ir veiktas pietiekamas, saprātīgas un samērīgas darbības grantu atgūšanai, kompensēšanu sabiedrībai “Altum” vai šo neatbilstoši veikto izdevumu atgūšanu no tās.Vienlaicīgi jānorāda, ka sabiedrība “Altum” veiks visas darbības, lai atgūtu neatbilstoši izsniegto atbalstu no dzīvokļu īpašnieku pilnvarotajām personām vai dzīvokļu īpašniekiem. Par neatbilstoši veikto izdevumu kompensēšanu jau piešķirtā finansējuma (avansa) ietvaros MK lems gadījumos, kad sabiedrība “Altum” nevarēs atgūt izsniegto atbalstu vai atbalsta atgūšana tiks uzskatīta neefektīvu līdzekļu izmantošanu, proti, atgūstamā atbalsta apmērs ir mazāks vai vienāds par piedziņas procesa izmaksām.Pašreiz nav iespējams prognozēt, kādā apmērā izdevumu kompensēšana sabiedrībai “Altum” būs nepieciešama, jo atbalsta nosacījumu izpilde būs atkarīgi no trešajām pusēm, ko sabiedrība “Altum” nevarēs tieši ietekmēt un kontrolēt. 01.11.2016. MK noteikumu grozījumu anotācijā (protokols nr.58, 47.§) iekļauts pieņēmumus, ka neatbilstoši izsniegto grantu apjoms, kurus nav iespējams atgūt vai kuru atgūšana nav ekonomiski pamatota, Pasākuma ieviešanas laikā būs 3 miljonu *euro* apmērā.Papildus skaidrojam, ka “Altum” projekta neattiecinātās izmaksas sabiedrība “Altum” nevarēs segt no “Altum” projekta publiskā finansējuma, kuru iemaksās sadarbības iestāde sabiedrībai “Altum” avansa maksājuma veidā.Līgums, kas noslēgts starp sadarbības iestādi un sabiedrību “Altum” paredz, ka sabiedrība “Altum” saņem publiskā finansējuma avansu atbalsta maksājumu nodrošināšanai atbalsta saņēmējiem. Avansu paredzēts iemaksāt sabiedrībai “Altum” pa daļām (katra daļa ne lielāka par 35% no grantu kopsummas). Līguma 10.1.punkts paredz, ka sadarbības iestāde var samazināt attiecināmo izdevumu summu, ja cita starpā tiek konstatēta neatbilstība Regulas Nr. 1303/20137 2. panta 36. punkta izpratnē un ir piemērota finanšu korekcija. Šajos gadījumos sadarbības iestāde atbilstoši Līguma 9.6.punktam pieņem lēmumu par attiecināmo izdevumu summas samazināšanu un maksājuma pieprasījumu apmaksu daļējā apmērā. Sabiedrība “Altum” izvērtēs sadarbības iestādes piemērotās finanšu korekcijas pamatotību un rīkosies saskaņā ar sabiedrības “Altum” kārtību par neatbilstoši veikto izdevumu atgūšanu. Gadījumos, ja neatbilstoši veikto izdevumu atgūšana nebūs iespējama vai tā nebūs ekonomiski pamatota, tad sabiedrība “Altum” sagatavos ziņojumu Finanšu ministrijai (ne biežāk kā reizi pusgadā) un lūgs kompensēt attiecīgos neatbilstoši veiktos izdevumus, kas radušās no sabiedrības “Altum” neatkarīgu iemeslu dēļ.Papildus skaidrojam, ka MK noteikumu Nr.160 60.punkts nosaka “Ja dzīvokļu īpašnieku pilnvarotā persona energoefektivitātes paaugstināšanas pasākumu īstenošanai piesaista cita finansētāja finansējumu, sabiedrība "Altum" grantu ieskaita energoefektivitātes paaugstināšanas pasākuma īstenošanai kredītiestādē atvērtā kontā saskaņā ar sadarbības līgumu, kas noslēgts starp sabiedrību "Altum" un citu finansētāju.” Noslēgtie sadarbības līgumi ar komercbankām paredz, ka granta avanss 90% apmērā tiek pārskaitīts kredītiestādes atvērtajā kontā pēc aizdevuma un granta līguma parakstīšanas, sabiedrība “Altum” pieņem lēmumu par granta atlikuma (līdz 10%) izmaksu pēc projekta pabeigšanas un visu nepieciešamo pārbaužu veikšanas. Tā kā atbalsts tiek sniegts dzīvokļu īpašnieku līmenī, tad arī visa uzskaite/aprēķini tiek veikti dzīvokļa īpašnieka līmenī, tas ietekmē līgumu ar piegādātājiem formu – līgumi par daudzdzīvokļu mājas renovāciju tiek slēgti dzīvokļu īpašnieku vārdā (nevis pilnvarotās personas vārdā). Katra atsevišķa dzīvokļa īpašnieka līmenī nosaka, vai pievienotās vērtības nodoklis ir projekta attiecināmās izmaksas, un atbilstoši izvērtējumam aprēķina projekta kopējās attiecināmās izmaksas. Izmaksājot grantu un aizdevumu: * dzīvokļa īpašniekiem – juridiskām personām (t.sk.pašvaldībām) un fiziskām personām, kas ir saimnieciskās darbības veicēji un savā dzīvokļa īpašumā veic saimniecisko darbību, tiek izrakstīti atsevišķi rēķini;
* dzīvokļa īpašniekiem, kuri nevar saņemt atbalstu un izmaksas sedz no citiem privātiem līdzekļiem, tiek izrakstīti atsevišķi rēķini;
* dzīvokļu īpašniekiem – fiziskām personām, tiek izrakstīts kopējs rēķins kā dzīvokļu īpašnieku kopības daļai.

Katrs rēķins tiek apmaksāts no granta un aizdevuma, kā arī dzīvokļu īpašnieku, kuri nedrīkst saņemt valsts atbalstu, līdzfinansējuma attiecīgajā proporcijā, kuru nosaka sabiedrība “Altum” saskaņā ar MK noteikumiem Nr.160. Pašreizējā pieredze rāda, ka ir salīdzinoši neliels skaits māju, kurā visi dzīvokļu īpašnieki ir fiziskas personas, kas neveic saimniecisko darbību savos dzīvokļos (tiek izrakstīts viens rēķins).Komercbankas veic projekta uzraudzību saskaņā ar saviem standarta uzraudzības noteikumiem un sadarbības līgumu, kas noslēgts ar sabiedrību “Altum”. Sabiedrība “Altum” veic projekta īstenošanas uzraudzību gan veicot objekta apsekošanu, gan pārliecinoties par dokumentācijas atbilstību, saņemot no pilnvarotās personas starpposmu un noslēguma pārskatus.Sabiedrība “Altum” granta atlikumu (līdz 10% apmērā) izmaksā pēc projekta pabeigšanas un visu nepieciešamo pārbaužu veikšanas tikai un vienīgi par faktiski paveiktajiem darbiem. Tā rezultātā var veidoties situācija, ka sabiedrība “Altum” izmaksā grantu mazākā apmērā par apstiprināto. Šāda situācija var rasties, piemēram, ja projektā bija plānots nomainīt 10 logus, bet faktiski tika nomainīti 6, jo kāds no dzīvokļu īpašniekiem jau pats nomainīja logus pirms attiecīgo darbu veikšanas attiecīgā renovācijas projekta ietvaros vai dzīvokļa īpašnieks atteicās/nebija pieejams un būvnieki netika dzīvoklī, lai faktiski paveiktu plānotos darbus.1. ***Svītrot nosacījumu par nodokļu parādu pārbaudi***

MK noteikumu Nr.160 81.punkts nosaka, kādos gadījumos atbalstu nepiešķir, tostarp 81.2.apakšpunktā paredzēts, ka *atbalstu nevar saņemt saimnieciskās darbības veicēji, kuriem uz atbalsta piešķiršanas brīdi saskaņā ar Valsts ieņēmumu dienesta publiskojamo datubāzes informāciju ir nodokļu parādi*.Nosacījums par nodokļu parādiem ir pārņemts no vispārējās Eiropas Savienības fondu projektu ieviešanas prakses, kur ir viens atbalsta saņēmējs un kur netiek sīkāk vērtēti citi parādi vai saistības. Jāuzsver, ka minētais nosacījums nav noteikts Eiropas Savienības struktūrfondu un Kohēzijas fonda 2014.—2020.gada plānošanas perioda vadības likumā vai Eiropas Savienības līmeņa normatīvajā regulējumā, bet ir nacionāla līmeņa norma, kas pārņemta no publisko iepirkumu procesa.Turklāt, lai samazinātu sabiedrības “Altum” riskus atgūstot neatmaksāto aizdevuma daļu, cita starpā sabiedrība “Altum” izvērtē daudzdzīvokļu dzīvojamās mājas parādsaistību apjomu (MK noteikumu Nr.160 52.2.apakšpunkts) un tas nevar pārsniegt 10% no pakalpojumu rēķinu summas pēdējā gada laikā. Ar šo normu tiek vērtēta ēkas maksājumu disciplīna un izvērtēti riski aizdevumu atmaksai. Sabiedrība “Altum” slēdz līgumus ar pilnvarotajām personām, kuras nodrošina aizdevuma atmaksu no dzīvokļu īpašnieku veiktajiem maksājumiem saskaņā ar dzīvokļu īpašnieku kopības pieņemto lēmumu. MK noteikumu Nr.160 52.2.apakšpunkts jau samazina riskus Pasākuma finansējuma aizdevumu neatmaksāšanai, līdz ar to nav lietderīgi sabiedrībai “Altum” papildus izvērtēt atsevišķu dzīvokļu īpašnieku (tikai saimnieciskās darbības veicēji) nodokļus parādus, jo tie nav tieši saistīti ar maksājumiem par komunālajiem maksājumiem vai aizdevumu Pasākuma ietvaros. 1. ***Precizēt Pasākumam pieejamo finansējumu.***

Ņemot vērā, ka MK noteikumu Nr.160 10.1.apakšpunktā noteiktais pieejamais attiecināmais finansējums ir lielāks par 7 856 *euro* (ERAF daļa 6 682 *euro* un valsts budžeta līdzfinansējuma daļa 1 174 *euro*) nekā 2016.gada 14.septembrī noslēgtajā līgumā starp sadarbības iestādi un sabiedrību “Altum” par Eiropas Savienības fonda projekta īstenošanu Nr.4.2.1.1/16/I/001 pieejamo finansējumu, nepieciešams precizēt MK noteikumos Nr.160 noteikto pieejamo finansējumu. Finansējums tiks pārdalīts 4.2.1.1.pasākuma “Veicināt energoefektivitātes paaugstināšanu dzīvojamās ēkās (ESKO)” projektu iesniegumu atlases (otrās kārtas) īstenošanai.Papildus Ekonomikas ministrija ir izstrādājusi Ministru kabineta protokollēmuma projektu, kurā 4.2.1.1.pasākuma “Veicināt energoefektivitātes paaugstināšanu dzīvojamās ēkās (ESKO)” projektu iesniegumu atlases (otrās kārtas) īstenošanai izstrādes termiņš ir noteikts 2017. gada 31.augusts. Šāds Ministru kabineta protokollēmuma punkts ir nepieciešams, jo Ministru kabineta 2017. gada 14. marta sēdē izskatītajā informatīvā ziņojuma par “Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016. gada 31. decembrim” 5.pielikumā “Ministru kabineta noteikumu apstiprināšanas laika grafiks 2017. - 2019.gados Kohēzijas politikas ES fondu 2014-2020.gada plānošanas perioda ietvaros, statuss līdz 02.02.2017.” (turpmāk – Informatīvais ziņojums) izpildes termiņš Pasākuma “Veicināt energoefektivitātes paaugstināšanu dzīvojamās ēkās (ESKO)” kritēriju komplekta iesniegšanai Eiropas Savienības fondu uzraudzības apakškomitejā un Ministru kabineta noteikumu izsludināšanai Valsts sekretāru sanāksmē ir noteikts 2017.gada aprīlis. Ekonomikas ministrija ir uzsākusi Ministru kabineta noteikumu izstrādi ESKO aizdevumu fondam un mezanīna aizdevumiem, taču iekļaušanos Informatīvā ziņojuma norādītajos termiņos Ekonomikas ministrija nevarēs nodrošināt. Ekonomikas ministrijas ieskatā normatīvo regulējumu ERAF finansējuma izmantošanai var sagatavot iesniegšanai Valsts sekretāru sanāksmē līdz augusta beigām. Šajā termiņā Ekonomikas ministrija arī nodrošinās *ex ante* tirgus nepilnību izvērtējuma attiecīgajā jomā aktualizēšanu un saskaņošanu.Ekonomikas ministrijas ierosinātās izmaiņas pozitīvi ietekmēs sabiedrību “Altum” kā finansējuma saņēmēju, jo tiks paplašināts to daudzdzīvokļu dzīvojamo māju loks, kas var pretendēt uz atbalstu Pasākuma ietvaros, kā arī Pasākuma īstenošanā tiks iesaistīti papildu privātā sektora finansētāji un ESKO kompānijas. Ar plašāku potenciālo atbalsta saņēmēju un finansētāju loku tiek radīta pozitīva ietekme uz Pasākuma ietvaros noteikto rādītāju sasniegšanu.  |
| 3. Projekta izstrādē iesaistītās institūcijas | Nav |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Sabiedrība “Altum”, daudzdzīvokļu dzīvojamo māju dzīvokļu īpašnieki, īpaši pašvaldības, dzīvokļu īpašnieku pilnvarotās personas, ESKO kompānijas, pārvaldnieki. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība “Altum”.Noteikumu projekts paredz pozitīvu ietekmi uz tautsaimniecību, jo nodrošina, ka Pasākuma īstenošanā tiek iesaistīti papildu energoefektivitātes paaugstināšanas pasākumu finansētāji – ESKO kompānijas un pašvaldību kapitālsabiedrības. |
| 1. Administratīvo izmaksu monetārs novērtējums
 | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma vai atmaksātā finansējuma atbilstoši Komisijas regulas Nr.1303/2013 44. pantam, sabiedrībai “Altum”, sedzot vadības izmaksas saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu 13. pantā noteikto. |
| 1. Cita informācija
 | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no Komisijas regulas Nr.1303/2013. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas Komisijas regulas Nr.1303/2013 prasības. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.1303/2013 44. pants* | *Noteikumu projekta 30.punkts* | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu ir ievietots EM tīmekļa vietnē. |
| 1. Sabiedrības līdzdalība projekta izstrādē
 | Nav |
| 1. Sabiedrības līdzdalības rezultāti
 | Nav |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta EM, Finanšu ministrija, CFLA un sabiedrība “Altum”. |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās EM un CFLA darbības ietvaros. |
| 1. Cita informācija
 | Nav |

Anotācijas III., IV.sadaļas – noteikumu projekts šīs jomas neskar.

Ministru prezidenta biedrs,

ekonomikas ministrs A. Ašeradens

Vīza: Valsts sekretārs J.Stinka

15.06.2017 14:40

4151

A.Lagzdiņa

Anda.Lagzdina@em.gov.lv, 67013161